Diari Oficial de la Generalitat Valenciana


Sumari del DOGV 5683, del 18-01-2008 (2008/313)

Informació pública de l'alternativa tècnica per a la gestió indirecta del Programa d'Actuació Integrada per al Desenvolupament de la Unitat d'Execució Número 3 del Sector Bellaguarda de les normes subsidiàries de planejament d'Alquerías del Niño Perdido (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5683

Data del DOGV
:   18-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/313


Data del document
:   08-01-2008

Organisme emissor
:   UTE Desarrollo Bolsas Urbanas de Alquerias

Tipus de document
:   Informació Pública

Descriptors 

:   * Alqueries, les
    * empresa privada
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada per al Desenvolupament de la Unitat d'Execució Número 3 del Sector Bellaguarda de les normes subsidiàries de planejament d'Alquerías del Niño Perdido (Castelló). [2008/313]  
L'Ajuntament d'Alquerías del Niño Perdido, per acord del Ple adoptat en sessió de 2 de novembre de 2006, ha convocat concurs, que es regix per les bases particulars aprovades en la mateixa sessió, per a l'aprovació i adjudicació de la gestió indirecta del Programa d'Actuació Integrada per al Desenvolupament de la Unitat d'Execució Número 3 del Sector Bellaguarda, de les normes subsidiàries del planejament d'aquesta població, havent publicat l'anunci de l'esmentat concurs en el Diario Oficial de la Unión Europea de 24 d'octubre de 2007 i en el Diari Oficial de la Comunitat Valenciana número 5647, de 26 de novembre de 2007.  
La mercantil UTE Desarrollo Bolsas Urbanas de Alquerías, interessada a participar en l'expressat concurs, per a complir el que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada per:  
- Pla parcial de millora, acompanyat d'estudi d'integració paisatgística i estudi acústic.  
- Memòria del programa.  
- Projecte d'urbanització.  
- Sol·licitud de cèdula territorial d'urbanització.  
Aquests documents han quedat protocol·litzats en la notaria de Luis Fernández Santana, amb domicili a Almassora (Castelló), carrer de Trinitat, número 163, baix, per mitjà d'acta degudament autoritzada. Una còpia d'ells s'ha presentat igualment en l'Ajuntament d'Alquerías de Niño Perdido.  
D'acord amb l'article 134 de l'esmentada llei i l'article 293 del Reglament d'Ordenació i Gestió Territorial i Urbanística (Decret 67/2006, de 12 de maig, del Consell), en el termini d'un mes, a comptar del dia 21 de gener de 2008, o des de la data de publicació del present anunci si aquesta fóra posterior a l'altra, qualsevol persona podrà consultar la documentació en l'Ajuntament i en la notaria mencionada, de dilluns a divendres, en els seus respectius horaris d'atenció al públic, i es podran formular al·legacions en relació amb esta, que es presentaran en l'Ajuntament o en la pròpia notaria. Durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb estos. Per a sol·licitar entrevista caldrà cridar al telèfon 267 785 091, referència Departament d'Urbanisme.  
Es preveu un termini per a l'aprovació del programa d'uns tres mesos a comptar des de l'obertura de les proposicions juridicoeconòmiques, si bé això no està definit en les bases particulars, per la qual cosa es tracta d'una aproximació basada en la legislació urbanística vigent. Així mateix, els efectes del silenci administratiu els regulen els articles 316 i 319.2 del Reglament d'Ordenació i Gestió Territorial i Urbanística.  
Sense perjuí de l'anterior, i als efectes del compliment de la competitivitat i lliure concurrència a què es referix l'article 168.1.a) de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què s'indiquen les condicions per a posar a la seua disposició les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Castelló de la Plana, 8 de gener de 2008.- El gerent: Vicente Bodí Ortells.